NaiveNeuron/SloPal huggingface dataset:
Kaliňák, Robert, podpredseda vlády a minister vnútra SR (2012-05-09):
Ďakujem pekne. Som rád, že sme si to vysvetlili, pán poslanec Hlina. Čiže ja som presne to povedal, že to sú príklady osobného nasadenia, tak ako z vlastných peňazí zrejme si financoval tú búdku či kontajner s tými sociálnymi zariadeniami, takú istú príležitosť mal pán minister aj pani štátna tajomníčka, niečo osobne urobiť, aby presvedčili ľudí, že to myslia úprimne, a to neurobili, to aj teraz povedali. Jediné, na čo sa, samozrejme, v tejto chvíli zmohol, je kritika vlády, ktorá tu bola pred šiestimi rokmi, a mal dva roky šancu dokázať, že to vie robiť lepšie, a nedokázal. Čiže to je proste celý ten problém. A rovnako tak z toho proste netreba mať strach, pán poslanec Galko. Treba najprv počítať, lebo je mesiac, čo sme vo vláde, jeden mesiac, po mesiaci sa predkladá programové vyhlásenie vlády a práca začína potom, keď dostanete dôveru, ale veď hovorím, ja, my sme boli vo vláde, boli sme v opozícii, presne rešpektujeme všetky pravidlá, vždy sme ich rešpektovali. My sme boli vždy za veľmi vysokú kontrolu, aj ju zvyšujeme vo všetkých oblastiach, najmä v tých, za ktoré si dovolím zodpovedať ja, to znamená bezpečnostné. Aj tam bude vyššia kontrola, čiže budete mať možnosť podrobne kontrolovať všetky kroky štátu a vlády, a v zásade tu chcem povedať, že diskutujeme už druhý alebo tretí deň a keby v tom programovom vyhlásení vlády nič nebolo, tak by nebolo o čom diskutovať, ale keďže už druhý-tretí deň diskutujete, tak zjavne tam niečo je, o čom diskutovať chcete. Čiže si v tom smere teda protirečí a určite by ste tam našli aj mnohé opatrenia, ktoré chceme robiť aj v tom, na čo ste sa pýtali, pán poslanec. A treba si to podrobne prečítať, nielen proste ísť po tom, čo píšu v médiách, ale naozaj si tie strany prečítať a kľudne si tam zakrúžkujete jednotlivé opatrenia mnohých mimovládnych organizácií a tak ďalej. Určite ich tam nájdete. Len to treba prečítať. Pán poslanec Kaník, ja si myslím, že to je cesta. Áno, to musím povedať, že to je, vám dať za pravdu, že áno, to je názor, kde by som nevyškrtol vlastne ani čiarku. Takže tak, ďakujem pekne.
Mesterová, Zuzana, poslankyňa NR SR (2024-02-07):
Ďakujem pekne za slovo, pán predsedajúci. Pán Gašpar, vy ste vo svojom príspevku sa dotkol aj toho, že som bola málo k vám vecná. Tak na nakoniec zhrniem pár faktov. Faktom je, že dnes ste obžalovaný a za skutky, ktoré sú vám kladené za vinu, vám hrozí 10- až 15-ročné väzenie. Faktom je, že zákon, ktorý ste predložili a ktorého ste spravodajcom, ak bude prijatý, tak vám za tie isté skutky bude hroziť podmienečný trest a možno aj beztrestnosť. Faktom tiež je, že vy neobhajujete tento návrh zákona tým, že by voči vám bola žaloba bezdôvodne vznesená. Vy obhajujete návrh tohto zákona nezákonným rozhodnutím o väzbe, síce vo vašom prípade, ale o ktorom už Ústavný súd rozhodol, ale stále ani od vás sme nepočuli, že vo veci samej, v skutkoch, ktoré sú vám kladené za vinu, je nejaké pochybenie. Tam to trestné konanie prebieha, malo by o ňom rozhodnúť príslušný súd a nie vy sám. Faktom je, že keď tento návrh bude prijatý, tak pozíciu sudcu ste na seba prevzal vy a plénum Národnej rady, nie nezávislý orgán, čím krivíte systém bŕzd a protiváh a rozdelenia moci v tomto štáte. Toto sú všetko fakty. Zbabelo sa tu postavíte v čase keď už nemáme časť reagovať, alebo v noci, presne tak isto ako zbabelo sa staviate aj k skutkom, ktoré sú vám kladené za vinu. Vy ste si tu zlepil legislatívneho Frankensteina, pozliepali ste si veci, ktoré vám vyhovujú z legislatívnej úpravy okolitých krajín, a vytvorili ste si jeden krásny návrh pre seba samým, ktorý ste zabalili za naše peniaze do drahého papiera, a toto prezentujete ako profesionálnu prácu. Toto je hanba. (Potlesk.)
Jurinová, Erika, podpredsedníčka NR SR (2014-09-11):
Pán poslanec položí doplňujúcu otázku, nech sa páči.
Hraško, Igor, poslanec NR SR (2014-09-24):
Ďakujem pekne za slovo. Kolega Bublavý, hovoril si o tom, že keď je raz niekto dobrý starosta, tak si ho ľudia zvolia aj nabudúce. No je to možno pravda, ale možno je pritom aj niekto iný, kto je lepší starosta, len doteraz nedostal šancu, pretože niekto, kto je už aj poslancom Národnej rady, sa silou-mocou rýpe do tej funkcie toho starostu. A ľudia si ho zvolia. A zvolia si ho aj následne, pretože pre tú obec niečo urobil. A ja mám ohlasy od niektorých starostov, ktorí nemajú to správne politické tričko, teda smerácke, červené, nalepené na sebe, tak tí nedostali projekty na zlepšenie situácie vo svojich obciach, ale tí, ktorí mali to správne tričko a poprípade sedia ešte v parlamente, tí to tam mohli zlepšiť. Vynovili chodníky, vynovili cesty, vynovili lávky cez potoky, vynovili pouličné osvetlenie, zrekonštruovali domovy dôchodcov, zrekonštruovali obecné úrady, no ale nie z rozpočtu obce. To bolo všetko väčšinou urobené za peniaze, ktoré boli schválené v projektoch. A tieto projekty si podávali aj iné obce, ale tým schválené neboli. A nebolo im to vysvetlené. Ale zaujímavé je, že veľká časť z tých schválených projektov boli tie, ktoré boli smeráckych starostov a ktoré tých ostatných neboli. Okrem toho hovorí sa teda, že starosta teda keď je dobrý, tak je dobrý. Ale ja si nemyslím, že starosta, ktorý sedí niekde zavretý tri týždne, dobre riadi svoju obec. Hovorí sa, že ak je dobrý manažér, vie si to dobre zmanažovať. Ale tak potom tam nie je potrebný. Takže ak tam nie je potrebný a vie to niekto robiť za neho, tak nech sa tam potom do tej funkcie nerýpe, pretože ten, ktorý to robí za neho vtedy, keď ten sedí v Národnej rade, tak je zrejme asi lepší. Takže treba si naozaj postaviť tieto veci do súvislostí a naozaj sa rozhodnúť teda, chcem robiť buď jednu robotu poriadne, alebo druhú robotu poriadne. No ak chcem robiť jednu robotu poriadne, nepotrebujem robiť tú druhú, aby som bral ešte navyše plat za to.
Remišová, Veronika, poslankyňa NR SR (2018-10-23):
Teraz som, teraz som vysvetlila zmeny, ktoré budeme navrhovať pri ústavnom návrhu zákona a pri vládnom návrhu zákona k Ústavnému súdu. Pán minister hovoril, že sme mu tieto zmeny poslali neskoro, tak som sa ich snažila vo svojej rozprave všetky zhrnúť. A k vládnemu návrhu zákona o Ústavnom súde ich prečítam v nasledujúcej, presné znenie prečítam v nasledujúcej rozprave. Ďakujem.
P. Hrušovský, predseda NR SR: (2005-09-27):
Panie poslankyne, páni poslanci, otváram rozpravu o tomto bode programu. Do rozpravy som nedostal žiadne písomné prihlášky. Ústne sa do rozpravy hlási pán poslanec Nagy, Cabaj a pán poslanec Madej. Končím možnosť ďalších prihlášok do rozpravy. Chcem, páni poslanci, informovať, že o vystúpenie k predloženému návrhu ústavného zákona požiadal aj pán predseda Najvyššieho kontrolného úradu. Takže po vystúpení pánov poslancov prihlásených do rozpravy dám slovo pánovi predsedovi NKÚ Jasovskému. Samozrejme, chcem sa vás opýtať, či je všeobecný súhlas s tým, aby mohol vystúpiť pán predseda? (Všeobecný súhlas.) Áno. Nech sa páči, pán poslanec Nagy.
Grendel, Gábor, podpredseda NR SR (2021-03-17):
Vážené pani poslankyne, vážení páni poslanci, budeme pokračovať v prerušenom rokovaní, a to hlasovaním, preto vás prosím, aby ste zaujali svoje miesta v rokovacej sále. (Ruch v sále.) Máme päť návrhov zákonov na hlasovanie. Najprv prosím povereného člena výboru pre kultúru a médiá pána poslanca Milana Potockého, aby uviedol hlasovanie o bode 29 schváleného programu, ktorým je prvé čítanie o návrhu poslanca Čekovského na vydanie zákona, ktorým sa mení a dopĺňa zákon č. 532/2010 o Rozhlase a televízii Slovenska (tlač 456). Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Kristiána Čekovského na vydanie zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 456.)
Paška, Pavol, predseda NR SR (2013-10-16):
Hlasujeme. (Hlasovanie.) 143 prítomných, 142 za, 1 sa zdržal. Tieto návrhy sme schválili.
Galko, Ľubomír, poslanec NR SR (2024-01-17):
Ďakujem pekne. Chcem doplniť, že na tom zmienenom mítingu v Nitre, o ktorom hovoril Igor Matovič, na ktorom intelektom limitovaný Ľuboš Blaha kričal a vyzýval dav, aby skandoval, že Zuzana Čaputová je americká... no nebudem vyslovovať to vulgárne slovo, len poviem, že jeho synonymom je nemravná, ľahká žena, tak na tom mítingu stála hneď vedľa neho aj europoslankyňa Monika Beňová, ktorá sa na tom veľmi dobre zabávala. A potom neskôr, keď bola so svojím konaním konfrontovaná novinármi, ani nemala v sebe toľko chochmesu, aby sa za svoje správanie ospravedlnila, ale sa zahrala na hluchú a povedala, že to nepočula. Podotýkam, že to bola tá istá Beňová, ktorú pani prezidentka pozvala v minulosti do Prezidentského paláca, keď si chcela uctiť ženy političky z celého politického spektra. A takto sa jej Monika Beňová zo strany SMER odvďačila, utopila ju ako, ako to mačiatko. Hovorím to tu tak obšírne preto, lebo chcem adresovať možno aj nejakým kolegom z opozície také posolstvo, aby si uvedomili, že s kým majú dočinenia. Dnes sa vedenia štátu zmocnila mafia, s ktorou sa nedá vyjednávať, kooperovať ani spolupracovať, ich treba proste poraziť. Oni aj teraz nám alebo vám budú ťahať medové motúzy, budú sa niekde snažiť akože robiť nejaký ústupok v druhom čítaní pri tomto návrhu zmeny Trestného poriadku, ale to bude z ich strany len cynická a perfídna hra. Naším spoločným záujmom musí byť to, aby táto novela nevstúpila nikdy do platnosti, aj keby sme tu v Národnej rade mali obštruovať a v uliciach protestovať a na Ústavný súd sa obracať aj do najbližších volieb. Naozaj treba zavrieť oči a na diaľku sa zamyslieť nad tým, čo Igor Matovič hovoril o tom sledovaní, o najatom vrahovi, o zastrelení Martiny priamo v kuchyni. To je hrozné. To je hrozné, priatelia, myslite na to.
Grendel, Gábor, podpredseda NR SR (2021-11-23):
Pán poslanec Marián Saloň.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 145 prítomných, 79 za, 66 sa zdržalo. Návrh sme schválili. Pokračujte, pán spravodajca.
Šimečka, Michal, podpredseda NR SR (2023-11-28):
Ďakujem pekne. Pán poslanec Galko.
P. Paška, predseda NR SR: (2008-04-10):
(Z pléna spev hymny Slovenskej republiky.) (Reakcie z pléna.) (Potlesk.) (Hlasovanie.) Prítomných 109, 103 za, 5 proti, 1 nehlasoval. (Potlesk.) Dámy a páni, poprosím vás, zaznie hymna Slovenskej republiky a Európskeho spoločenstva. (Hymna Slovenskej republiky.) (Potlesk.) (Hymna Európskeho spoločenstva.) (Potlesk.)
Glváč, Martin, podpredseda NR SR (2018-10-16):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Jozefovi Valockému, nech sa páči.
Matovič, Igor, podpredseda vlády a minister financií SR (2022-10-20):
Aha, okej. (Povedané so smiechom.)
Blaha, Ľuboš, podpredseda NR SR (2023-11-23):
183. Ďakujem pekne. Za klub HLAS – sociálna demokracia sa do rozpravy prihlásil pán poslanec Samuel Migaľ. Nech sa páči, pán poslanec, máte slovo.
Hort, Milan, podpredseda NR SR (2011-05-19):
Do rozpravy je ďalej prihlásený pán poslanec Novotný, predseda zdravotníckeho výboru a spravodajca k tomuto zákonu. Nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 131 poslancov, za 94, proti 26, zdržalo sa 11. Návrh sme schválili. Prosím ďalší návrh, pán poslanec. M. Maxon, poslanec: Pani poslankyňa Laššáková predložila dva pozmeňujúce návrhy, z toho jeden je totožný s návrhom, ktorý predložil pán poslanec Béreš, o ktorom sme už hlasovali, a budeme hlasovať o jej druhom pozmeňujúcom návrhu, jej druhý pozmeňujúci návrh znie: „Obvodný lesný úrad Lučenec“ sa nahrádza Poltárom.
Kollár, Boris, predseda NR SR (2023-02-07):
Ešte raz dajte čas pánovi, lebo nepočuli sme to posledné.
Hlinka, Jozef, poslanec NR SR (2022-10-07):
Ďakujem za slovo. (Krátka pauza.)
Šefčík, Marek, poslanec NR SR (2020-06-10):
Ďakujem za slovo. Pôjdem pekne postupne. Pani poslankyňa Pleštinská, ďakujem za podporu. Pán Kotleba, nekádrujem, neupieram nikomu právo, žiadne jeho právo. Uviedol som len fakt. Proste je? Je. Pán poslanec Suja, k vám len toľko, že ja sa stretávam dokonca aj s vami. A čo teraz? Pán poslanec Benčík, ďakujem za doplnenie. Pani poslankyňa Záborská, ďakujem za podporu a doplnenie. Pán poslanec Taraba, nechcem posudzovať, iba som za nekrivenie pravdy. Pán poslanec Dobeš, ďakujem za podporu a doplnenie. Pán poslanec Kuriak, tak isto ďakujem aj za osobné svedectvá. A pán poslanec Kuffa, (krátka pauza) mám ešte čas, tak nechám takú dlhšiu pauzu (opäť krátka pauza). A teraz okomentujem, čo ste povedali. Vy dokážete v jednej faktickej poznámke protirečiť sám sebe. Vy poviete: „nevracajme sa teraz do minulosti bla, bla, bla, bla“ a hneď na to „a nevieme sa vysporiadať s našou nedávnou minulosťou“. Ďakujem.
Zajac, Pavol, poslanec NR SR (2015-06-23):
Vážený pán kolega Hlina, no to tak býva, keď je skrátené legislatívne konanie, tak veci nie sú väčšinou správne vyprecizované, neprešlo to pripomienkovým konaním a potom sú tam záležitosti alebo body, ktoré môžu byť zneužité aj podľa mňa proti možno prvotnej myšlienke. A o tom som hovoril vo svojom vystúpení aj ja ešte pri skrátenom legislatívnom konaní, keď som ako prvý spomenul, že podľa tohto návrhu zákona mohli by postaviť pri Bratislave alebo pri Banskej Bystrici aj megakasíno. Dvestopäťdesiat hektárov, zamestnajú tam tristo ľudí, sto miliónov investícií a bude megakasíno. Tento návrh zákona, ak prejde, bude veľkým pokušením pre každú vládu, hlavne keď v tej vláde bude SMER. Pretože SMER ako v prvej vláde tu už megakasíno mal pripravené. Už to tu bolo pripravené. My sa tu nebavíme o nejakých teóriách. My sme tu neprišli s tým ako prví, že megakasíno. Vláda SMER-u už tu raz s megakasínom prišla. Preto pokušenie. A zase pre inú vládu, v ktorej by SMER nebol, môže byť tento návrh zákona, na základe ktorého sa pri Nitre vyvlastní veľké územie, ja neviem, či to bude 400, alebo 500 hektárov, môže byť tlak na tú vládu, že takto sa vyvlastní takéto územie. Automobilka, o ktorú sa asi pravdepodobne dneska jedná, a ja pevne verím, že kvôli tejto automobilke je tento návrh zákona, tu nepríde a ďalšia vláda bude mať problém, reku máte veľké územie vyvlastnené, vrátiť už sa to nedá. A teraz urobte tam niečo, dajte tam niečo, dajte tam nejaké tie sklady. Preto podporujem tento váš návrh zákona, teda pozmeňujúceho návrhu, ktorý som aj podpísal, aby to bolo vyprecizované aspoň týmto spôsobom.
M. Hort, podpredseda NR SR: (2008-04-09):
Konštatujem, že o ospravedlnenie neúčasti na dnešnom rokovaní požiadali pán poslanec Sergej Chelemendik a pán poslanec Tibor Mikuš. Budeme pokračovať v prerušenej rozprave v druhom čítaní o vládnom návrhu zákona o periodickej tlači a agentúrnom spravodajstve a o zmene a doplnení niektorých zákonov (tlačový zákon) , dostali ste ho ako tlač 526. Vítam ministra kultúry Slovenskej republiky pána Marka Maďariča a takisto spravodajcu pána Jána Podmanického. Včera sme prerušili rozpravu počas príspevku pána poslanca Freša, teraz ho prosím, aby zaujal miesto a dokončil svoje vystúpenie v rozprave. Ďalej budeme potom pokračovať tak, ako sú poslanci už prihlásení ústne na informačnej tabuli. Pripraví sa pán poslanec Kvorka. Pán poslanec Frešo, nech sa páči, máte slovo v rozprave.
M. Číž, podpredseda NR SR: (2010-03-04):
Slovo má pán poslanec László Szigeti.
M. Hort, podpredseda NR SR: (2007-11-29):
A preto dávam slovo ďalšiemu poslancovi, ktorý sa prihlásil do rozpravy a ním je pán  György Juhász. Pán kolega, nech sa páči, máte slovo v rozprave. Pripraví sa pán poslanec Eduard Kukan.
Potocký, Milan, poslanec NR SR (2023-02-10):
Ďakujem za slovo, pán predsedajúci. Pán poslanec Susko, zhodneme sa na tom, že ak chceme, aby výsledky volieb boli čo najlegitímnejšie, tak je potrebné, aby k volebným urnám prišlo čo najviac ľudí. Vtedy tie demokratické voľby budú najviac legitímne. A my sa o to snažíme. My sa aj tou motiváciou zo strany štátu snažíme podporiť zodpovedných občanov, ktorí prídu voliť, a dáme im úľavu na štátnych poplatkoch 10 %. Ročne to bude stáť Štátnu pokladnicu približne 9 miliónov eur, ale si myslím, že ten výsledok potom vo voľbách je legitímny, pretože vezmite si, že v roku 2020 prišlo k volebným urnám zo 4,4 milióna oprávnených voličov len 65 %, v ďalšom volebnom období len 60 %. To znamená, že tá účasť nie je lichotivá a viete, ja poznám prácu SMER-u aj v samosprávach, vám vyhovuje, keď k volebných urnám prichádza čo najmenej ľudí, pretože vy si viete cez rôzne domovy sociálnych služieb a seniorov mobilizovať svoju voličskú základňu. A vám vyhovuje, keď mladí ľudia a ľudia v produktívnom veku zostávajú doma. My chceme opak, my chceme, aby prišlo čo najviac ľudí k volebným urnám. To je dôležité a kľúčové. A vy to nazývate volebnou korupciou? Ja si myslím, že človek, ktorý sa správa zodpovedne a príde, a mu záleží na chode štátu a príde voliť, takýto človek by mal byť odmenený. To je všetko.
Laurenčík, Milan, podpredseda NR SR (2021-05-12):
Na faktickú poznámku zareaguje pán poslanec Boris Susko. Nech sa páči.
Ďuriš Nicholsonová, Lucia, podpredsedníčka NR SR (2016-11-29):
Ďakujeme pekne, pán poslanec Budaj. Na vyše vystúpenie zareagujú dvaja páni poslanci s faktickou poznámkou, pán poslanec Viskupič, pán poslanec Bublavý. Končím možnosť prihlásiť sa faktickou poznámkou. Pán poslanec Viskupič, nech sa páči.
Grendel, Gábor, podpredseda NR SR (2023-03-15):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto, vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 162/2015 Správny súdny poriadok v znení neskorších predpisov a ktorým sa mení zákon č. 514/2003 o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov. Vládny návrh zákona má parlamentnú tlač 1461, návrh na jeho pridelenie na prerokovanie výborom je v rozhodnutí č. 1534. Opäť prosím pána ministra spravodlivosti Viliama Karasa, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa mení zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov , tlač 1461.)
Gaborčáková, Soňa, poslankyňa NR SR (2018-03-14):
Tiež chcem poďakovať kolegyni Shahzad, že spomenula aj taký metodický proces, ktorý prebieha v rámci denných stacionárov, a tie anomálie, ktoré vznikli a dodnes, ešte včera som volala vlastne s niektorými poskytovateľmi denných stacionárov, ktorí dodnes nemajú príspevky teda z ministerstva ani na odkázanosť, nehovoriac, že nemajú ani na prevádzku. Ale, kolegynka, dotkla si sa aj teda monitoru, v mojom ponímaní kontroly, ktorá prebehla v letných mesiacoch. A keď som sa pozerala na tie moje odpovede, ktoré som dostala z ministerstva, tak z toho mi vychádza, že v roku 2017 ministerstvo poskytovala príspevok 366 stacionárom a podľa druhej odpovede 49 stacionárom ukončila financovanie. To znamená 49 k 366, a utvorili zákon, ktorý zlikviduje všetkých. Takže nemôžme naozaj uplatňovať bič na všetkých, lebo ak začneme v našej krajine netvoriť mechanizmy kontroly, ako je to vo Švajčiarsku práve v zariadeniach sociálnych služieb, ale skôr na základe z 366 49 je možno poskytovateľov, ktorí si neplnia povinnosti tak ako majú, tak jednoducho v konečnom dôsledku na to doplatí obyčajný človek a v konečnom dôsledku jeho rodina, ktorá sa bude trápiť, že ho dá do po bytovej služby. Ďakujem pekne.
Remišová, Veronika, poslankyňa NR SR (2017-05-19):
Ďakujem svojej kolegyni pani poslankyni Verešovej, už to povedal môj kolega Ondrej Dostál, to, čo som chcela povedať, a síce, že tak ako pri správe Najvyššieho kontrolného úradu, takisto aj pri tejto správe je naozaj nedôstojné, že ju preberáme o polnoci. Nemôžu sem ľudia prísť na balkón, hostia čakali niekoľko hodín na to, kým sa dostanú na rad. Prečo? Neviem. Asi preto, že zajtra páni poslanci už nemôžu, už asi nemôžu rokovať, lebo je piatok. A mne je to ľúto, lebo, hovorím, správa Najvyššieho kontrolného úradu bola jednoznačne jedna z najdôležitejších správ a toto je správa o ľuďoch, ktorí sú zraniteľní, ktorí sa len ťažko začleňujú do spoločnosti, a preto ten rešpekt a tú vážnosť by mali mať. Nieže je to posledná správa a je to správa o pol dvanástej v noci. Takže prepáčte, pani komisárka.
V. Palko, poslanec: (2008-07-03):
A ďalšia vec, vy ste hovorili o tom, že sa tu porušuje rokovací poriadok. No, tak v tom prípade sa vás chcem spýtať, pán podpredseda, kedy ste vy, vládna koalícia porušili rokovací poriadok. Včera, keď ste vypli kolegovi Mikloškovi mikrofón a nedovolili ste mu dokončiť svoj prejav alebo ste ho porušili dnes, keď ste hlasovaním revidovali to včerajšie vypínanie mikrofónov? Tak v jednom prípade z tých dvoch ste asi museli porušiť rokovací poriadok.
Danko, Andrej, podpredseda NR SR (2023-12-07):
Ďakujem, pán poslanec. Do rozpravy je písomne prihlásený pán poslanec Hlina.
Laurenčík, Milan, podpredseda NR SR (2022-04-29):
Pán poslanec Ján Richter.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 114, za 85, proti nikto, zdržalo sa 23, nehlasovali 6. Konštatujem, že sme návrh štatútu schválili. Teraz prosím spravodajcu z výboru pre pôdohospodárstvo a životné prostredie, poslanca Jána Kvorku, aby uviedol hlasovanie v prvom čítaní o návrhu poslancov Antala a Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch (tlač 891), bod 28 schváleného programu. (Hlasovanie o návrhu poslancov Národnej rady Slovenskej republiky Petra Antala a Petra Kresáka na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 891.)
M. Hort, podpredseda NR SR: (2007-12-06):
Pán poslanec Rafaj bol jediný prihlásený do rozpravy ústne. S faktickými poznámkami na jeho vystúpenie chce vystúpiť pán poslanec Berényi, pani poslankyňa Žitňanská. Končím možnosť prihlásenia sa s faktickou poznámkou na vystúpenie predrečníka a slovo dávam pánovi poslancovi Józsefovi Berényimu. Nech sa páči.
Danko, Andrej, predseda NR SR (2019-05-16):
Ďakujem. Keďže sa nik neprihlásil do rozpravy, vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nie. Pani spravodajkyňa? Nie. Prerušujem rokovanie o tomto bode programu. Ďalej nasleduje prvé čítanie o návrhu poslancov Dubačovej, Beblavého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona je pod tlačou 1364, návrh na jeho pridelenie na prerokovanie výborom je v rozhodnutiach č. 1438 a 1500. Dávam slovo poslankyni Viere Dubačovej, aby návrh zákona uviedla. (Rokovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1364.)
Šimečka, Michal, podpredseda NR SR (2024-01-17):
Ďakujem pekne. Pani poslankyňa Bihariová.
Paška, Pavol, predseda NR SR (2012-06-19):
Budeme hlasovať o vašom návrhu. Dobre? (Reakcia poslanca.) Ďakujem pekne. Pán poslanec Mikloško.
M. Číž, podpredseda NR SR: (2007-02-09):
S faktickými poznámkami sa hlásia Štefan Kužma, Jasaň Viliam, Richter Ján, Markovič Peter. Uzatváram možnosť prihlásiť sa s faktickou poznámkou. Slovo má pán Štefan Kužma.
B. Bugár, podpredseda NR SR: (2004-09-07):
(Hlasovanie.) Prítomných 134, za 102, proti 3, hlasovania sa zdržalo 28 poslancov, nehlasoval 1. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči.
Jakab, Július, poslanec NR SR (2024-02-08):
Pán poslanec Gašpar, dávno sú vyvrátené všetky porovnania s krajinami, stačí Google, aby ste si zistili, že vyspelé krajiny práve predlžujú premlčacie doby a bavia sa o tom dokonca aj v susednej Českej republike, nie je to tak dávno, za tresty za znásilnenie. Hovoríte o kultivovanej debate a keby nebolo tuto poslankyne Števulovej, tak normálne, že ste ticho až do konca a nič nepoviete. Za to klobúk jej dole, čo klobúk, celé sombrero. Bude premlčané znásilnenie, ktorého páchateľa našli na základe DNA po jedenástich rokoch. Ten skutok bude premlčaný. Bude premlčaná vražda Daniela Tupého. Kde je ten dôvod na skrátené legislatívne konanie, pán Gašpar? Kde sú tie hospodárske škody? Hovoríme tu mesiace o tom, kto písal tento zákon alebo tento návrh zmeny Trestného zákona, obvinení právnici, sudcovia. Viete, ako to vyzerá? Vyzerá to, ako keby za tým bol normálne nejaký zoznam trestných skutkov, ktorý má byť amnestovaný, že toto musia byť odpustené skutky v týchto konaniach. Presne tak to vyzerá, pán Gašpar. To neni žiadna kultivovaná debata. (Potlesk.)
Danko, Andrej, podpredseda NR SR (2023-11-14):
S reakciami na faktické pán poslanec Matovič.
Kuffa, Štefan, poslanec NR SR (2014-05-15):
Ďakujem za slovo. Mal som pripravené k tomuto návrhu zákona dva pozmeňujúce návrhy, ktoré som sa rozhodol nakoniec nepodať, lebo nemyslím si, že by to tak vylepšili. A na druhej strane dosť aj narúšali tú celkovú filozofiu. Ale veľmi pekne to máte, pán minister v dôvodovej správe napísané, že pôda je verejným dobrom. Ale nech to ide aj v duchu potom tých samotných paragrafov a návrhu, aby to bolo verejné dobro, nielen dobro niektorých jednotlivcov. Teraz tuná ja to vnímam ako takú hrozbu, že tá pôda sa dostane do rúk jednotlivcom cez tento návrh zákona, lebo družstvá sú tie, ktoré jednak majú informácie, vyriešia tie vlastnícke vzťahy, dostanú sa do veľkých tých plôch, ktoré budú vlastniť to, čo budú päťtisícové lány, a veľmi lukratívne to predajú. Toho sa veľmi obávam. A presne toto, čo týmto zákonom je v úmysle, tak to sa v podstate tak minie tejto účinnosti. V podstate vlastník tu je obmedzovaný. Vlastník má právo slobodne nakladať so svojím majetkom, tak ako to uzná za vhodné, takisto aj vtedy, keď sa rozhodne vlastník darovať svoj majetok, tak, aby mu v tom nebolo bránené. Myslím si, že je tu dosť veľa vecí, ktoré narážajú na Ústavu Slovenskej republiky. Nie som ústavným právnikom, ale cez toto všetko ja som si ten zákon študoval, chcel som, aby sa pozmenili mnohé veci tuná, ale keď som to prechádzal celé, de facto takmer celý zákon som dočmáral a som sa rozhodol teda preto, aby som tie pozmeňujúce návrhy nedával. Uvidíme, ako sa to bude vyvíjať ďalej. Do budúcna budem iniciovať zmenu tohto zákona určite, lebo považujem ho za veľmi diskriminačný a nevhodný pre občanov tejto krajiny.
Danko, Andrej, predseda NR SR (2016-10-11):
Poprosím vás, pán poslanec Osuský, netelefonujte v sále.
Grendel, Gábor, podpredseda NR SR (2020-07-23):
Ďalší v rozprave vystúpi pán poslanec Šipoš za poslanecký klub OĽANO. (Poslanci Suja a Mazurek z ĽSNS zablokovali rečnícky pult. Reakcie z pléna. Reakcia poslanca Mazureka, stojaceho pri rečníckom pulte zľava z pohľadu predsedajúceho: „Dokiaľ nepríde pán premiér v zmysle rokovacieho poriadku a nepríde z toho neskolaudovaného domu z Trnavy, tak tu budeme stáť.“ K rečníckemu pultu prišiel poslanec Šipoš, na ktorého poslanec Mazurek reaguje: „Stojíme tu. Vy ste jeho klub.“ ) Páni poslanci, snáď nebudete napínať svaly a fyzicky brániť poslancovi, aby vystúpil? (Reakcia poslanca Mazureka: „Vy si nemyslíte, že my sme cvičené opičky, dokiaľ premiér nepríde, tak tu budeme stáť.“ Reakcia poslanca Šipoša: „A čo tu robíte teraz?“ Reakcie z pléna. K rečníckemu pultu postupne prichádzajú ďalší poslanci.) Pán premiér je na ceste, kolegovia. (Reakcia poslanca Mazureka: „Keď príde, pokračujeme.“ Reakcie z pléna.) Poprosím vás, kolegovia, aby ste nenapínali svoje svaly a pustili pána poslanca Šipoša vystúpiť v rozprave. (Reakcie z pléna.) Nie sme vo fitku, kolegovia, buďte takí dobrí, kolegovia. (Reakcia poslanca Mazureka: „Toto by robil on, keby tu bol v opozícii. Toto by robil on, keby tu bol v opozícii. Ja som to tu zažil, ja som to tu zažil xy-krát od neho, podobné excesy. Nech príde a pokračujeme. Však nech príde. Veď nech príde a pokračujeme.“ ) Pani poslankyňa Pleštinská, prosím, nefoťte, kým nie je vyhlásená prestávka, ďakujem. (Veľký ruch v sále.) (Reakcia poslanca Mazureka: „Chlapi, kým nepríde Matovič, v zmysle rokovacieho poriadku má tu byť, nemá byť v Trnave, čakáme tu.“ Výkriky z pléna. Reakcia poslanca Mazureka: „Však príde a pokračujeme. On tu mal byť celý čas, on vôbec nemal ísť do Trnavy. My tu máme sedieť ako opičky, sa hádať medzi sebou, on si z nás bude robiť dobrý deň?“ K rečníckemu pultu prichádzajú ďalší poslanci.) Vyhlasujem prestávku do štvrť na dvanásť a už teraz môžete aj fotiť, aj točiť, lebo je prestávka. (Prestávka.) (Po prestávke.)
Kučera, Karol, poslanec NR SR (2022-06-14):
Môžem poprosiť vrátiť čas?
Vetrák, Milan, poslanec NR SR (2022-10-19):
Ďakujem za slovo. Ja som sa už nehlásil teraz, lebo rozumiem, že chceme posunúť a začať aj tú ďalšiu schôdzu, tak len takto vo faktickej. Ďakujem jednak Tomášovi za vecný vstup, vecný príspevok, aby som začal od toho najdôležitejšieho, čo asi som vnímal, že si povedal na konci. Neviem, keď ti poviem, že na 99 % tie médiá vypadnú v druhom čítaní, ak to prejde, tak takto ti to stačí? (Povedané so smiechom.) Lebo akože môžem ti to dať aj na sto, len na sto, vieš to, na sto isté máš v živote len pár vecí, tak nie, nie, ja som takto. Ja mám pripravený pracovný návrh pozmeňujúceho návrhu, teda kde sa vypúšťajú a malo by to tak byť. Neviem si teraz predstaviť nejaký dôvod, prečo by to tak nebolo, najmä z dôvodu, že ja to, pre mňa je teda taký najsilnejší dôvod z hľadiska konceptu toho zákona, že v podstate pred tým tá licencia, ich bolo, ju nebolo také jednoduché získať ako terajšiu autorizáciu. Ona tá licencia zostala už na frekvenčnom spektre a teraz tam je tá autorizácia, ktorú je pomerne, no nie je to jednoduché, ale jednoducho je nárokovateľná svojím spôsobom, čiže, čiže stráca sa, stráca sa ten ako keby taký najsilnejší argument v rámci toho konceptu, že prečo, čiže tie médiá, áno, a kuriérske spoločnosti, tiež som tomu naklonený, len tam si treba povedať, že to je problém, ktorý tu pretrváva dlhé roky, čiže to sa zrazu objavilo, mohlo sa to už dávno vyriešiť, že to nespôsobil tento návrh zákona. Ale ak naozaj zistíme, že nie sú vôbec regulované, tak tiež by mali ísť z toho von. No a k tým ďalším veciam, tak ja sa snažím konzultovať vzhľadom na tie skutočnosti, ktoré tu sú, že ten zákon bol pomerne rýchlo daný do legislatívneho procesu. Snažím sa konzultovať so všetkými dotknutými subjektami, ktoré prejavili záujem o konzultáciu o tomto návrhu zákona, čiže snažím sa byť korektný a, samozrejme, ma mrzí, že na to nebolo dva-tri mesiace vopred, ale už sú nejaké danosti, nejaký stav je a snažím sa v rámci toho stavu to robiť čo najtransparentnejšie.
B. Bugár, podpredseda NR SR: (2003-06-19):
Takže do 16.00 hodiny prestávka. (Prerušenie rokovania o 15.40 hodine.) (Po prestávke o 16.00 hodine sa začalo neverejné rokovanie 13. schôdze NR SR o dvoch bodoch programu: Správa o plnení úloh Slovenskej informačnej služby za rok 2002, Správa o plnení úloh Vojenského spravodajstva za rok 2002 .) (Po skončení neverejného rokovania pokračovalo verejné rokovanie 13. schôdze NR SR o 17.37 hodine.) P. Rusko, podpredseda NR SR: Panie poslankyne a páni poslanci, pristúpime k rokovaniu o návrhu na vyslanie ženijnej jednotky ozbrojených síl Slovenskej republiky do Irackej republiky . Návrh vlády ste dostali ako tlač 276. Správu o výsledku prerokovania návrhu vo výboroch máte ako tlač 276a. Dávam slovo ministrovi obrany Slovenskej republiky Ivanovi Šimkovi a prosím ho, aby návrh vlády odôvodnil. (Ruch v sále.) A zároveň vás prosím o väčší pokoj v rokovacej sieni. Nech sa páči, pán minister.
B. Bugár, podpredseda NR SR: (2005-05-17):
Takže otváram rozpravu k tomuto bodu programu. Do rozpravy sa písomne prihlásil pán poslanec Ondriaš. Nech sa páči, máte slovo. Potom otvorím možnosť sa prihlásiť ústne do rozpravy k tomuto bodu. K. Ondriaš, poslanec: Vážený pán predsedajúci, vážený pán minister, dámy a páni, mám pár poznámok k novele stavebného zákona č. 50/1976 Zb. Je to tlač 1121. Novela zákona je pre nás neprijateľná z nasledovných dôvodov: navrhované ustanovenie uvedené v bode 2 novely stavebného zákona s prihliadnutím na čl. 20 ods. 1 je v rozpore s čl. 13 a s čl. 46 ods. 1 Ústavy Slovenskej republiky, pretože vlastnícke právo všetkých vlastníkov, teda aj vyvlastňovanie nehnuteľností má rovnaký základ a ochranu. Páni poslanci, prepáčte, rušíte ma, mohli by ste vyjsť na chodbu a tam sa dorozprávať.
Frešo, Pavol, poslanec NR SR (2013-09-17):
Ďakujem veľmi pekne, pani predsedajúca. Pani predsedajúca, opätovne dávam návrh, aby sa bezprostredne zišiel mandátový a imunitný výbor, nakoľko ja mám vedomosť o tom, že sa pil alkohol na klube SMER-u. Takže chcem, aby sme o tom normálne rozprávali, a chcel by som, aby sme riešili práve tieto výstupy, ktoré sa tu diali podľa môjho názoru podľa toho, resp. pod vplyvom alkoholu, a treba to okamžite, okamžite riešiť. Dávam zároveň druhý procedurálny návrh, aby sme urobili prestávku práve pri odvolávaní vlády dovtedy, kým sem vláda nepríde. Ďakujem vám pekne.
Podmanický, Ján, poslanec NR SR (2012-10-25):
Teraz budeme hlasovať o druhom návrhu, resp. o bode 2 návrhu pána poslanca Mihála.
Hort, Milan, podpredseda NR SR (2010-08-10):
Poslednou prihlásenou do rozpravy písomne je poslankyňa Mária Sabolová. Pani poslankyňa, nech sa páči, je tu priestor na vaše vystúpenie v rozprave.
Bugár, Béla, doterajší podpredseda NR SR (2012-04-04):
Ľuboš Blaha.
Sulík, Richard, predseda NR SR (2011-09-14):
Pán poslanec Jarjabek.
Mazurek, Milan, poslanec NR SR (2020-09-16):
Ďakujem pekne kolegom za reakcie. Pán poslanec Šefčík, ja si to skutočne plne uvedomujem, a preto mi príde komické, keď teraz obhajujete to, že odvody by sa teoreticky nemohli znížiť, a zároveň ste hlasovali za to, aby sa bankový odvod zrušil. To znamená 300 mil. eur, ktoré štátny rozpočet mohol využiť v prípade zmeny zákona, ste si odopreli, zrušili, bankám ste pomohli zvýšiť už aj tak neuveriteľné príjmy, ale o znížení odvodov, o čom tu Igor Matovič hovoril dookola celé volebné obdobia, o tom sa jednoducho baviť nechcete. Lenže tu je aj iný argument a to je to, že keď ľuďom necháte v peňaženkách viac peňazí aj skrze toho zníženia odvodov, tak naozaj začnú viac míňať, viac peňazí sa naleje do ekonomiky, vytvorí sa viac pracovných miest a v konečnom dôsledku, samozrejme, s odstupom nejakého času sa to štátnemu rozpočtu vráti na iných daniach a na odvodoch vzniknutých z nových pracovných miest tým, že ste podporili tú spotrebu. Ja viem, že takáto investícia je pre vládu náročná, pretože sa znížia tie prostriedky, ktorými môže aktuálne v danej chvíli disponovať, ale je skvelou investíciou do budúcnosti. Pretože taký ten známy obrázok toho hada, ktorý si žerie vlastný chvost a ktorý hovorí o tom, že národ, ktorý sa chce zdaniť až do prosperity, je úplne rovnaký, to je jednoducho fakt. Ak chcete na najchudobnejších ľuďoch, na tom, že im budete znižovať platy, že im budete zamrazovať minimálnu mzdu, že im budete zdaňovať a zaťažovať zamestnávateľov neuveriteľnými odvodmi, veď 842 eur, cena práce na to, aby človek dostal 508 v čistom, pri tak nízkych mzdách jednoducho nie je prijateľná. Preto podľa mňa sa treba pozerať viac do budúcnosti a šetriť na iných miestach, na tých, ktorí sú nenažraní, ktorí sú bohatí, a nie na tých najchudobnejších.
Šimečka, Michal, podpredseda NR SR (2024-04-18):
Ďakujem pekne a vyhlasujem krátku prestávku, po ktorej budeme pokračovať hlasovaním. (Prestávka.)
Pellegrini, Peter, predseda NR SR (2015-02-18):
Pán poslanec Novotný.
Mizík, Stanislav, poslanec NR SR (2019-01-29):
Ďakujem za slovo. Pán Budaj, na začiatku ste hovorili o Nesrovnalovi. Nuž, čo sa dá čakať, aké zákulisné ťahy od politika, ktorý bol v SDKÚ, opustil ju, potom jeho diplomovka sa zaoberala ochranou práv občanov. Tento politik, ktorý pracoval dokonca v kancelárii Václava Havla, no však jednoducho mal vynikajúcu, dobrú prax vo farizejstve. Ďakujem.
Hladký, Pavol, poslanec NR SR (2011-11-30):
Ďakujem za slovo, pán predsedajúci. No ja by som svojou faktickou poznámkou chcel podporiť prijatie tohto vládneho návrhu zákona. Chcel by som pripomenúť v krátkosti, že hlavným impulzom na jeho vypracovanie boli podnety občanov, samotných občanov obcí a vyšších územných celkov na to, aby sa zmenila situácia, aká je v súvislosti s vojenskými obvodmi. Čiže tu nejde o nejaké súkromné záujmy niekoho, ide tu o záujmy skutočne našich občanov, aby mohli využívať vojenské obvody v čase, keď nebudú využívané ozbrojenými silami, napríklad na rekreáciu, turistiku alebo šport. Ďakujem.
Laurenčík, Milan, podpredseda NR SR (2021-11-12):
Vidím, že máte normálne hygienické rúško, nemáte respirátor.
Matovič, Igor, poslanec NR SR (2013-03-14):
Pán predseda, milé kolegyne, kolegovia, budem určite kratší. Chcem v tejto veci s vedomím, v akom stave súdnictvo na Slovensku je a akú dôveru požíva, vyjadriť svoje hlboké sklamanie z toho, že na tomto mieste ste, myslím si, neuváženým spôsobom využili a podľa mňa aj doslova zneužili svoju moc, keď ste odmietli návrh, aby kandidáti, ktorých ste navrhli, lebo de facto iba strana SMER ich navrhla, títo ľudia boli vypočutí aspoň na ústavnoprávnom výbore. Nikdy som s tým nesúhlasil. A myslím si, že by to bolo hlúpe teátro, ak by sme pristúpili na to, čo, myslím, poslanec Hlina navrhoval, aby tí ľudia sa predstavovali v pléne parlamentu, že tu by sme asi pravdepodobne nevedeli tých ľudí dostatočne dobre konfrontovať. Ale na výbore príslušnom, na ústavnoprávnom výbore aby kandidáti na členov disciplinárnych senátov, ľudia, ktorí následne budú rozhodovať o tom, či nejakého sudcu potrestajú alebo nie, si myslím, minimálne na tomto odbornom priestore alebo na tomto odbornom mieste sme bez problémov tých ľudí mohli vypočuť. Veľmi mi bolo ľúto, že ste ten návrh nepodporili. A verím, že aj niektorým z vás je to ľúto, lebo nikomu by sme tým neubrali ani nepridali. A mali by sme tak možnosť. Aj ja osobne veľmi rád by som išiel voliť, ak by som tých ľudí aspoň raz videl. Jednoducho nie som človek, ktorý dokáže voliť človeka, ktorého absolútne nepozná a o ktorom v tomto prípade možno Miro Kadúc na ústavnoprávnom výbore by mi mohol povedať, že, áno, tento človek v ňom vyvolal dobrý dojem, tamten ho nevyvolal. Mal by o ňom viacej informácií. Možno aj sám by som vtedy na ten výbor nešiel, ale tam od nás išli by určite tí ľudia, ktorí by následne mohli dať informáciu ostatným. Tým že ste ten návrh nepodporili, zamedzili ste, aby sme my v opozícii sa mohli s týmito ľuďmi nejakým spôsobom zoznámiť. A to by vôbec neublížilo. Možno by ste tým mali iba o tri, štyri, päť, možno dvadsať hlasov navyše pri tých jednotlivých kandidátoch a mňa by to na vašom mieste tešilo. Jasné, uznávam, máte 83 hlasov, máte v rukách veľký valec, ktorým môžete si prevalcovať čokoľvek, ale veľakrát ukazujete a od viacerých vašich ministrov vidím ten ústretový prístup. Aj minister Kaliňák pred chvíľou, keď tu bol, v priebehu hodiny, dvoch hodín v podstate odsúhlasil nejaké štyri pozmeňujúce návrhy opozičným poslancom pri zákone o verejnom obstarávaní. To bol príklad vyslovene racionálneho prístupu a ústretového prístupu k opozícii. Aj veľmi by som bol rád, aby takýmto spôsobom sa tu budovali vzťahy. To, že neumožníte, aby títo ľudia ani na ústavnoprávnom výbore vystúpili, iba mi je jednoducho ľúto. Veľmi rád by som sa s tými kandidátmi zoznámil, nepoznám ich, neumožnili ste mi to. Tým pádom ja osobne za seba hovorím, určite voliť nejdem, zvoľte si ich sami. Je to vaše rozhodnutie.
Mihál, Jozef, poslanec NR SR (2013-02-13):
Ďakujem. Ja by som chcel povedať dve veci. Po prvé, tak ako som tu už hovoril minulý nie týždeň, ale vlastne včera, tak ja by som tie dve-tri eurká vsadil na to, že pán minister Kažimír, keď mu to dôjde, keď mu to zapne v jeho, inak bystrej, hlave, tak nebude sa čudovať, že o takého polroka príde on sám s návrhom, ktorý bude kopírovať ideu návrhu poslancov KDH. A veľmi sa potom teším, pán Jasaň, ako budete obhajovať alebo ako nebudete radšej ani v sále, keď sa o tomto návrhu bude hovoriť. Ale tak to je taká vízia, ktorá sa nemusí naplniť. Ale to je naozaj 100 mil. eur, ktoré môže štát získať nie tak nepopulárnym opatrením, ako ste schválili v podobe zvyšovania daní, odvodov, ale v podobe relatívne regulárneho opatrenia, ktoré bude mať podporu širokej verejnosti. Lebo skutočne aj môj názor je taký, že ak sa spýtate 10 Slovákov alebo Maďarov žijúcich na Slovensku, čo na to povedia, tak 8 z 10 povie, že je to správny a dobrý návrh. Druhá vec. Padlo tu v reči pána poslanca Zajaca meno pána generálneho riaditeľa Muňka, že aj on by bol spokojný s týmto návrhom. Tak ja si myslím, že generálny riaditeľ Sociálnej poisťovne by mal byť spokojný s takýmto návrhom, ale pán Muňko s takýmto návrhom spokojný nebude, pretože prišiel by zrejme o svoj dôchodok, pretože postu generálneho riaditeľa by sa zrejme nevzdal.
M. Pado, poslanec: (2009-12-03):
Ďakujem pekne.
Mihál, Jozef, poslanec NR SR (2014-11-10):
Keďže poslanci za stranu SaS nemajú prístup na grémium a ja by som veľmi rád vedel a počul... (Prerušenie vystúpenia predsedajúcou.)
Petrák, Ľubomír, poslanec NR SR (2018-02-07):
Pán kolega, no, ako som vás počúval, tak v zásade celé hnutie SME RODINA je pripravené podporiť tento návrh zákona. Všetky veci, o ktorých ste tam hovorili, sú obsiahnuté v tomto návrhu zákona. Viete, v čom je jediná chyba alebo jedna z chýb? Základný problém pri vašom vystúpení bol ten, že tie klapky populizmu, ktoré ste mali doteraz, takto sa vám preplácli cez oči a ďalej od nosa si už nevidíte. Toto je váš základný problém a ja vám to poviem hneď aj na niektorých faktoch. Argumentovali ste príspevkom na presťahovanie za prácou, že čo to je za návrh zákona, keď sa dotýka 350 ľudí. Základný problém je, že tie klapky populizmu vám nedovolili dočítať tú dôvodovú správu a tie dva riadky nad tým, ktoré hovoria, že tie ďalšie dve opatrenia, ktoré sú v dôvodovej správe pomenované, sa dotýkajú 27 688 osôb. Ako toto je jedno obyčajné populistické, účelové deformovanie faktov, ktoré vám, pokiaľ sa chcete pasovať do role seriózneho politika, do úst by nemalo patriť. A chcem vám povedať, že vidím, že slovenské školstvo fakt má nielen teraz problémy, ale malo aj v minulosti. Máte problémy čítať s pochopením. Keď hovoríte o zamestnávaní zahraničných pracovníkov alebo osôb z tretích krajín, sú tu antidampingové opatrenia, ktoré hovoria, že musia byť rovnaké podmienky zamestnávania pre cudzích ako pre domácich. Sú tu ďalšie opatrenia, ktoré hovoria, že musíte im zabezpečiť ubytovanie, čo zvyšuje náklady zamestnávateľov. Ak zrátate tieto veci dohromady, tak výsledok, že zahraničný pracovník z tretej krajiny by mal byť pre zamestnávateľa drahší ako pracovník zo Slovenska. Len klapky populizmu vám to nedovolili dočítať. A čítanie s pochopením vám robí vážne, vážne problémy.
M. Kotian, poslanec: (2001-10-24):
I. Presperín, podpredseda NR SR: Pani poslankyňa Podhradská. M. Podhradská, poslankyňa: Ďakujem za slovo, pán pred-sedajúci. Pán poslanec Ambróš, vy ste tvrdili, že všetci tí, ktorí oponujú zámeru vlády, robia medvediu službu tomuto štátu, občanom tohto štátu a tomuto parlamentu. No nemyslím si, že tí, ktorí tu citujú názory odborníkov, resp. používajú vecné a odborné argumenty na to, aby dokázali, že rozhodnutie vlády nie je správne, by robili medvediu službu, skôr naopak. Hovorili ste tu čosi v takom duchu, že hádam nás ani do Európskej únie nevezmú, ak neodstavíme Jaslovské Bohunice. Nuž takýchto „rétorík“ sme počuli neúrekom aj v súvislosti s inými témami. Ale keď ste už spomínali Európsku úniu, ja vám zacitujem ešte jeden odborný názor. Až v 8 z 15 krajín Európskej únie sú prevádzkované jadrové elektrárne, ktoré vyrábajú zhruba 35 % elektrickej energie. A v čase, keď nejde o maximá v jednotlivých sieťach, sa blíži podiel jadrovej energie až k 50 %. Vďaka prevádzke týchto elektrární sa v Európskej únii ušetrí každoročne zhruba 360 mil. ton kysličníka uhličitého vo forme emisií z iných možných zdrojov. Je to teda obrovský príspevok aj k ochrane životného prostredia. Európska únia venuje zabezpečeniu jadrových elektrární mimoriadnu pozornosť. A práve vďaka jej iniciatívam mnohé krajiny prehodnocujú svoj prístup k jadrovej energetike. Majú snahu ísť cestou predĺženia životnosti jadrových elektrární. Len Slovensko sa vydalo opačným smerom a vy nám tu idete rozprávať o trendoch a záujmoch Európskej únie. I. Presperín, podpredseda NR SR: Pán poslanec Jasovský má slovo.
Laurenčík, Milan, podpredseda NR SR (2022-06-16):
Ďakujem. Ďalšia otázka, otázka č. 1, je od pána poslanca Petra Libu. Je tu pán poslanec Peter Liba? Nie je v sále, takže nebude položená. (Reakcia z pléna.) Pán poslanec Liba? Dobre, takže je v sále. Otázka je smerovaná na pána podpredsedu vlády a ministra hospodárstva Slovenskej republiky Richarda Sulíka a znie: „Vážený pán minister, ako napreduje výstavba strategického parku Valaliky? Aké investície chce vláda prilákať na toto územie?“ Pán podpredseda vlády, pán minister, nech sa páči, máte päť minút na odpoveď.
B. Bugár, podpredseda NR SR: (2006-04-20):
Pán minister, nech sa páči.
Blaha, Ľuboš, podpredseda NR SR (2024-01-25):
Na vaše vystúpenie, pani poslankyňa, evidujem dve faktické poznámky. Ako prvá sa prihlásila pani poslankyňa Zuzana Mesterová, nech sa páči.
Laššáková, Jana, podpredsedníčka NR SR (2013-09-17):
Pán poslanec Sulík, pred tým, ako vám dám slovo, mám informáciu od technikov, že to online vysielanie ide. Takže, nech sa páči, pán poslanec Sulík.
Hrnčiar, Andrej, podpredseda NR SR (2018-11-21):
Jedna faktická poznámka. Nech sa páči, pán poslanec Fecko.
V. Veteška, podpredseda NR SR: (2006-03-15):
(Hlasovanie.) Prítomných je 131 poslancov, za 129, proti 0, zdržal sa 1, nehlasoval 1. Konštatujem, že sme rozhodli o tom, že predmetný návrh zákona bude prerokovaný v druhom čítaní. Prosím ďalšie návrhy, pán poslanec.
Laššáková, Jana, podpredsedníčka NR SR (2013-06-18):
O slovo požiadal pán podpredseda Národnej rady Ján Figeľ, ktorý zároveň, ako mi oznámil, vystúpi aj za klub poslancov KDH. Nech sa páči, máte slovo.
Matovič, Igor, poslanec NR SR (2015-02-18):
Ja som teraz dostal takú esemesku jednu, a teda v podstate je adresovaná nám dvom, že, Igor s Danom, pošlite toho Kolesíka rovno na GP, lebo takýchto v právnom štáte berú v putách rovno z rokovacej sály, nech sa radšej sám udá. Myslím si, že celkom výstižné. (Reakcie z pléna.)
Pollák, Peter, poslanec NR SR (2020-11-03):
Ďakujem pekne. Ja som sa aj tešil na vás, pán Blaha, keď ste prišli pred ten kecpult a ja som si zavrel oči a pozeral, no teda počúval vás a bolo to celkom príjemné. Potom som otvoril oči, bolo to zábavné a mne stále pred očami potom, keď som sa na vás tak pozrel, kolovalo to video, ktoré behá internetom, jak mydlíte toho barana. A zároveň, ako to som teraz som sa dotkol ako formy vášho vystúpenia, rád by som sa dotkol teda aj obsahu, kde ste rozprávali, že komu teda my máme postaviť sochy. Ja by som postavil najradšej alebo teda dal vyrobiť sochu vám s vašou podobizňou, ale tak maximálne z tekvice. Ďakujem pekne.
Fecko, Martin, poslanec NR SR (2018-12-03):
Ďakujem. Pán kolega, dobre, myslím že si vystihol, že prakticky tým ďalším, náhradný pozemok, pokiaľ by mal byť na druhom konci chotára, keď už mám niečo vymerané a žiadam ďalšie domeranie, či už cez vlastnícke alebo nájomný vzťah, tak samozrejme má to logiku, že malo by sa prihliadať, kde mám vymerané. My sme v tom robili tak, že vyčlenili sme vlastný pozemok a pokiaľ má ešte nájomné zmluvy s inými ľuďmi, že dostal náhradný pozemok, tak k tomu vlastnému sme mu to zamerali vo väčšom bloku. A to myslím, že má zmysel. Zároveň, pán kolega, musím upozorniť na rokovací poriadok, že prv bolo potrebné zdôvodniť a potom čítať pozmeňujúci návrh, teraz to bolo čítané v jednom kole, nikto si to nevšimol. Takže nabudúce, aby sa tieto anomálie tiež nerobili, lebo taký sme rokovací poriadok, žiaľ, prijali. Čo sa týka náhrad toho grafického, lebo nám ide o tú grafiku prakticky, to je najdôležitejší, teda zamerať to nejakým spôsobom, tie náklady na to, tak pôvodne sa hovorilo, že to hradia pol na pol. No myslím si, že je to fér, keď si dáme, že pol na pol je to ako tento, nieže potom jeden voči druhému budeme sa navzájom žalovať na súde, že ja som zaplatil, ty si mi mal vrátiť. Myslím, že to, čo bolo, že hradí každý účastník na polovicu, myslím, že to je dobré. Ďakujem pekne.
Paška, Pavol, predseda NR SR (2013-12-18):
Pán poslanec Fecko.
V. Veteška, podpredseda NR SR: (2006-12-05):
Teraz ako prvý vystúpi pán podpredseda Národnej rady pán Hort.
Hrušovský, Pavol, podpredseda NR SR (2010-10-14):
Ďalší do rozpravy prihlásený je pán poslanec Markovič. Nech sa páči, pán poslanec.